CELEX: 32019D1399
Language: el
Date: 2019-09-10 00:00:00
Title: Εκτελεστική απόφαση (ΕΕ) 2019/1399 της Επιτροπής, της 10ης Σεπτεμβρίου 2019, για την τροποποίηση της εκτελεστικής απόφασης 2014/909/ΕΕ όσον αφορά τον κατάλογο των περιοχών που υπόκεινται σε προστατευτικά μέτρα λόγω της εμφάνισης του μικρού κανθάρου των κυψελών στην Ιταλία [κοινοποιηθείσα υπό τον αριθμό C(2019) 6418] (Κείμενο που παρουσιάζει ενδιαφέρον για τον ΕΟΧ)

12.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 235/3
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1399 ΤΗΣ ΕΠΙΤΡΟΠΗΣ
         της 10ης Σεπτεμβρίου 2019
         για την τροποποίηση της εκτελεστικής απόφασης 2014/909/ΕΕ όσον αφορά τον κατάλογο των περιοχών που υπόκεινται σε προστατευτικά μέτρα λόγω της εμφάνισης του μικρού κανθάρου των κυψελών στην Ιταλία
         
            
               [κοινοποιηθείσα υπό τον αριθμό C(2019) 6418]
            
         
         (Το κείμενο στην ιταλική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοενωσιακό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση 2014/909/ΕΕ της Επιτροπής (3) καθόρισε ορισμένα προστατευτικά μέτρα που έπρεπε να ληφθούν από την Ιταλία μετά την εμφάνιση του μικρού κανθάρου των κυψελών (Aethina tumida) σε ορισμένες περιοχές, αρχικά στις περιφέρειες της Καλαβρίας και της Σικελίας. Σε συνέχεια των επιδημιολογικών εξελίξεων των προηγούμενων ετών και μετά την έναρξη ισχύος της εκτελεστικής απόφασης (ΕΕ) 2017/370 της Επιτροπής (4), τα μέτρα αυτά περιορίζονται επί του παρόντος στην περιφέρεια της Καλαβρίας.
                  
               
                     (2)
                  
                  
                     Στις 21 Ιουνίου 2019 η Ιταλία κοινοποίησε στην Επιτροπή νέα εμφάνιση του μικρού κανθάρου των κυψελών στη Σικελία. Κατά συνέπεια, ο κατάλογος των περιοχών που υπόκεινται στα προστατευτικά μέτρα που προβλέπονται στο παράρτημα της εκτελεστικής απόφασης 2014/909/ΕΕ θα πρέπει να επεκταθεί ώστε να συμπεριλάβει εκ νέου την περιοχή της Σικελίας.
                  
               
                     (3)
                  
                  
                     Συνεπώς, η εκτελεστική απόφαση 2014/909/ΕΕ θα πρέπει να τροποποιηθεί αναλόγως.
                  
               
                     (4)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο πίνακας στο παράρτημα της εκτελεστικής απόφασης 2014/909/ΕΕ αντικαθίσταται από το ακόλουθο κείμενο:
            
               
                           «Κράτος μέλος
                        
                        
                           Περιοχές που υπόκεινται σε προστατευτικά μέτρα
                        
                     
                           Ιταλία
                        
                        
                           Περιφέρεια της Καλαβρίας: ολόκληρη η περιφέρεια
                        
                     
                           Περιφέρεια της Σικελίας: ολόκληρη η περιφέρεια»
                        
                     
         
         
            Άρθρο 2
            Η παρούσα απόφαση απευθύνεται στην Ιταλική Δημοκρατία.
         
         
            Βρυξέλλες, 10 Σεπτεμβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 395 της 30.12.1989, σ. 13.
         
            (2)  ΕΕ L 224 της 18.8.1990, σ. 29.
         
            (3)  Εκτελεστική απόφαση 2014/909/ΕΕ της Επιτροπής, της 12ης Δεκεμβρίου 2014, για ορισμένα προστατευτικά μέτρα σχετικά με την επιβεβαιωμένη εμφάνιση του μικρού κανθάρου των κυψελών στην Ιταλία (ΕΕ L 359 της 16.12.2014, σ. 161).
         
            (4)  Εκτελεστική απόφαση (ΕΕ) 2017/370 της Επιτροπής, της 1ης Μαρτίου 2017, για την τροποποίηση της εκτελεστικής απόφασης 2014/909/ΕΕ με παράταση της περιόδου εφαρμογής των προστατευτικών μέτρων λόγω της εμφάνισης του μικρού κανθάρου των κυψελών στην Ιταλία (ΕΕ L 56 της 3.3.2017, σ. 213).